Forslag til afgørelse fra generaladvokat Darmon fremsat den 27. november 1985. - KOMMISSIONEN FOR DE EUROPAEISKE FAELLESSKABER MOD KONGERIGET BELGIEN. - TRAKTATBRUD - MANGLENDE GENNEMFOERELSE AF DIREKTIVERNE 75/362 OG 75/363 - ETABLERINGSRET OG FRI BEVAEGELIGHED FOR LAEGER. - SAG 306/84.



Samling af Afgørelser 1987 side 00675



Generaladvokatens forslag til afgørelse

++++

Hoeje Domstol .

1 . Kommissionen goer gaeldende, at kongeriget Belgien ikke inden for de fastsatte frister har truffet alle noedvendige foranstaltninger for at efterkomme Raadets direktiv 75/362 af 16 . juni 1975 om gensidig anerkendelse af eksamensbeviser, certifikater og andre kvalifikationsbeviser for laeger omfattende foranstaltninger, som skal lette den faktiske udoevelse af retten til etablering og fri udveksling af tjenesteydelser, samt Raadets direktiv 75/363 af samme dato om samordning af de administrativt eller ved lov fastsatte bestemmelser om virksomhed som laege ( EFT L*167, henholdsvis s.*1 og s.*14 ).

Sagen giver naeppe anledning til vanskeligheder . Det er nemlig ubestridt, at Belgien ved udloebet af den gennemfoerelsesfrist paa atten maaneder, der er fastsat i henholdsvis artikel 25, stk . 1, og artikel 9, stk . 1, i de to naevnte direktiver, kun delvist havde opfyldt de forpligtelser, der fulgte af direktiverne .

Det er saaledes foerst den 4 . april 1980, at den sagsoegte stat gennemfoerte en lov om "bemyndigelse til at fastsaette bestemmelser til gennemfoerelse af de af Raadet for De europaeiske Faellesskaber vedtagne direktiver om laegeerhvervet, sygepleje og andre erhverv inden for sundhedssektoren samt dyrlaegeerhvervet" ( Moniteur belge af 21.5.1980 ), med hjemmel i hvilken der, efter den begrundede udtalelse af 7 . februar 1983, er udstedt en arrêté royal nr . 83-1108 af 8 . juni 1983 om aendring af arrêté royal af 10 . november 1967 om udoevelse af erhvervet som laege, sygeplejer og andre erhverv inden for sundhedssektoren samt om laegekommissioner ( Moniteur belge af 1.7.1983 ), der er aendret ved arrêté ministériel nr . 83-1321 og arrêté ministériel nr . 83-1322 af 20 . juli 1983 ( Moniteur belge af 6.8.1983 ).

I staevningen goer Kommissionen imidlertid gaeldende, at de naevnte administrativt fastsatte bestemmelser kun paa mangelfuld maade gennemfoerer de paagaeldende to direktiver, idet Belgien endnu ikke har gennemfoert bestemmelserne i artiklerne 8, 10, 11, 13, 15, 18 og 19 i direktiv 75/362 eller i artikel 5 i direktiv 75/363 .

2 . Under sagen har Kommissionen imidlertid set sig foranlediget til at aendre soegsmaalets genstand . Den har nemlig anerkendt, at de foernaevnte artikler 18 og 19 ikke kraevede saerlige gennemfoerelsesforanstaltninger i Belgien, da der i den sagsoegte stat ikke findes bestemmelser om benyttelsen af den erhvervsmaessige titel eller af egne statsborgere kraeves aflaeggelse af ed eller et hoejtideligt loefte for adgang til at optage en af direktivet omfattet virksomhed .

3 . Hvad direktiv 75/362 angaar har Kommissionen derimod, uden at dette er blevet bestridt af den sagsoegte stat, gjort gaeldende, at kongeriget Belgien :

- ikke i overensstemmelse med artikel 8, stk . 2, har fastsat bestemmelser, hvorefter en medlemsstat, der er vaertsland, kan tage hensyn til de saerlige uddannelsesperioder, som statsborgere i medlemsstaterne allerede har fuldfoert i en anden medlemsstat, saafremt saadanne perioder er i overensstemmelse med de, der i den medlemsstat, der er vaertsland, kraeves for den paagaeldende uddannelse;

- ikke har fastsat bestemmelser, der sikrer den ret, statsborgere i medlemsstater har i medfoer af artikel 10 til at benytte deres akademiske titel fra den medlemsstat, der er hjemland eller seneste opholdsland, eller en forkortelse heraf paa sidstnaevnte stats sprog;

- ikke i overensstemmelse med artikel 11 har fastsat bestemmelser om godkendelse af det bevis for vandel og haederlighed, som udstedes af en kompetent myndighed i den medlemsstat, der er hjemland eller seneste opholdsstat, med henblik paa adgang til en af direktivet omfattet virksomhed;

- ikke i overensstemmelse med artikel 13, stk . 2, har fastsat hvilken myndighed, der er kompetent til i Belgien at udstede bevis for fysisk og psykisk sundhed, der maatte kraeves i en anden medlemsstat for adgang de af direktivet omfattede virksomheder;

- ikke har fastsat den frist, der efter artikel 15 ikke kan overstige tre maaneder, inden for hvilken proceduren for godkendelse af den begunstigedes adgang til en af direktivet omfattet virksomhed skal vaere afsluttet .

4 . Hvad direktiv 75/363 angaar, foreholdes det med foeje den sagsoegte stat, at den ikke overholder mindstevarigheden paa fire aar fastsat for speciallaegeuddannelsen i "tropemedicin" ( artikel 5 ). Kongeriget Beligen har ganske vist anmodet om at maatte udgaa af listen over de medlemsstater, hvor en saadan i artikel 7, stk . 2, i direktiv 75/362 omhandlet speciallaegeuddannelse findes . En kraenkelse af bestemmelserne foreligger ikke desto mindre . Overtraedelsen vil foerst blive bragt til ophoer, naar Raadet paa dette punkt har aendret direktivet .

5 . Den sagsoegte stat har for de enkelte direktivbestemmelser forpligtet sig til at aendre de gaeldende nationale bestemmelser . Ikke desto mindre maa det antages, at de nationale bestemmelser i deres nuvaerende form fortsat er mangelfulde . Hertil kommer som anfoert, at kongeriget Belgien ikke har iagttaget de i direktiverne 75/362 og 75/363 udtrykkeligt fastsatte frister for direktivernes efterkommelse .

Det maa med Kommissionen fremhaeves, at som anfoert i Domstolens domme af 12 . oktober 1982 i sagerne 136, 148, 149 og 151/81,

"medlemsstaternes regeringer deltager i det forberedende arbejde forud for direktiverne og (( boer )) derfor vaere i stand til inden for den fastsatte frist at udfaerdige de udkast til lovbestemmelser, som er noedvendige til gennemfoerelse af direktiverne ".

Der boer saaledes gives Kommissionen medhold i soegsmaalet .

6 . Det boer saaledes efter min opfattelse statueres, at kongeriget Belgien ved ikke inden for de fastsatte frister at have vedtaget de noedvendige bestemmelser for at efterkomme direktiv 75/362 om gensidig anerkendelse af eksamensbeviser, certifikater og andre kvalifikationsbeviser for laeger omfattende foranstaltninger, som skal lette den faktiske udoevelse af retten til etablering og fri udveksling af tjenesteydelser, og direktiv 75/363 om samordning af de administrativt eller ved lov fastsatte bestemmelser om virksomhed som laege, har undladt at opfylde de forpligtelser, som paahviler det i henhold til traktaten og de naevnte direktiver .

(*) Oversat fra fransk .